
למה לא כדאי להסתכל על הדשא של השכן ?




ככל שאדם חושב יותר על הדשא של השכן שלו ומדמיין שהוא ירוק יותר מהדשא של עצמו, כך מצבו פחות טוב. האושר שלך הוא החיבור שבין המציאות לבין הרצון שלך. המצב שבו אתה רוצה את מה שיש לך ושיש לך את מה שאתה רוצה.

החשיבה על הדשא של השכן היא מאוד בעייתית, מאחר שתמיד יהיו לך שכנים, וממילא לעולם לא תהיה מאושר. אם אתה חושב שהאושר הוא מעבר לגדר, אם אתה חושב שתוכל להיות מאושר רק אם..., אם אתה עובד מאוד קשה כדי להשיג X ואיתו לעשות Y ואז להיות מאושר..., אם אתה לא מאושר כבר כעת - אתה מפסיד פעמיים. פעם אחת אתה מפסיד, כי מובטח לך שגם אחרי שתשיג אתה מה שרצית עדיין לא תהיה מאושר, כן זה מובטח לך ! כי גם אז יהיו לך שכנים אחרים... עם דשא אחר... שבעיניך יהיה ירוק יותר (כי ככה אתה רגיל לחשוב). פעם שניה אתה מפסיד - כי אין לך גם את ההווה.

לעומת זאת ככל שתהיה יותר מאושר כבר היום, כך תרוויח פעמיים. פעם אחת אתה מרוויח כי אתה מאושר כבר היום וזו הרי התכלית של כל מה שאתה עושה כל הזמן, אז למה לא להיות מאושר כבר עכשיו. וגם פעם שניה אתה מרוויח לגבי העתיד, כי לא משנה מה יקרה לך בעתיד, אם יהיה לך או לא דבר כזה או אחר, בכל מקרה יהיה לך טוב, כי אתה רגיל לחשוב בצורה נכונה.

מי שיתבונן יראה, כי האושר של האדם מכל מיני דברים שהם משיג, הוא תמיד זמני. ולמה ? כי האושר הזמני נובע מכך שברגע שהשגת X זה מילא אצלך את החיסרון והרצון שלך ב X ולכן אתה שמח. אבל אחרי זמן מועט, אתה כבר שכחת שרצית את X ואז ממילא זה שיש לך את X כבר לא משמח אותך כמו קודם, כי ה X כבר לא חסר לך. לעומת זאת מי ששמח באמת משורש השמחה, הרי שהשמחה שלו קבועה יותר כי היא אמיתית יותר, ואינה תלויה בדבר כלשהו.

זכור ! כי גם אילו היה ניתן להתחייב שאחרי שתשיג דבר X תהיה מאושר, עדיין אתה מפסיד את הווה שהיא את הדרך להשיג את ה X, כי בזמן הזה אינך מאושר. ולכן עליך להשתדל בכל כוחך להיות שמח במה שיש לך כבר בהווה ולא לחכות לעתיד הלא ברור.

זכור ! לא בטוח שתצליח להשיג אתה מה שאתה עמל עבורו, וגם אם תשיג אותו עדיין לא מובטח לך שבאותו זמן לא יחסר לך משהו אחר ושאז כן תהיה מאושר, לכן עליך בהכרח ללמוד להנות גם מההווה.

ככל שתבין טוב יותר כי האושר שלך תלוי רק בך והוא זמין עבורך כאן ועכשיו, ככל שתבין טוב יותר שאין שום קשר בין הדשא של השכן לאושר שלך, ככל שתבין טוב יותר שאין שום קשר בין מה שאין לך לזה שאתה לא מאושר, ככל שתבין טוב יותר כי כדי להיות מאושר עליך להסתכל פנימה והתחיל לשמוח ממה שיש לך בלי שום קשר לכלום, כך תוכל להיות מאושר גם בהווה ובעתיד.

